Den Vest-Sjællandske Avis, 1820-07-11
Det er vist, at en Portugisisk Armee er bleven opstillet paa Grændsen fra Elvas til Almeida. Aarsagerne dertil veed man ikke, men man troer, at Hensigten er, at ikke Giæringen skulde udbrede sig fra Spanien til Portugal. Den Spanske Regiering skal have forlangt i Lissabon en Erklæring derover. Det som man længe havde haabet, at der ikke skulde skee, er dog nu skeet. Den grønne Pung er bleven aabnet. Den hemmelige Committee i Overhuset som skal undersøge de Papirer som den indeholder, holdt om Middagen den 12te Juni sit første Møde. Dhrr. Brougham og Denmann overleverede et forseglet Brev fra Dronningen, hvori hun protesterer mod denne Fremgangsmaade; dette Brev skal tillige have indeholdt meget vigtige Oplysninger; men ikke noget om Forliig eller om Mægling. Men efterat begge Advocaten havde forgiæves ventet paa Svar paa dette Brev saa begave de sig bort Skal nu en Bill indbringes i Overhuset imod Dronningen, saa vil Hr. Brougham opgive sin Plads i Underhuset, da han som Parlamentsmedlem ikke kan føre hendes Sag for Overhuset. Dronningen har modtaget dette Tilbud, og yttret Hr. Brougham sin Taknemmelighed for dette frievillige Offer. Vidnerne imod hendes Majestæt ere saa talrige og deres Udsagn af den Natur, at hun ligeledes er nødt til at lade mange Vidner komme til England. Ved den hemmelige Committees første Møde indfandt sig ikke Erkebiskoppen af Canterbury og Lorderne Landsdovn og Er skine, disse to sidste have bestemt vægret sig ved at overvære Møderne, hvorfore Lorderne Hardvicke- og Ellenberough ere valgte i deres Sted. Det er bleven sagt, at ikke heller Storkantsleren og Hertugen af Wellington vare tilstæde ved det første Møde, men det er tvivlsomt. Det hedder, at den hemmelige Committee vil den 3die Julii indgive sin Beretning til Overhuset; hvorpaa da en Bill vil sandsynligen blive indbragt imod Dronningen og derpaa Forhandlingerne opfatte til næste Møde, da Parlamentet vil blive prorogeret til Midten af Julii. Billen kan naturligviis dog først finde Sted, ifald Committeen finder, at Grundene ere tilstrækkelige til at lade Dronningen anklage, og derpaa blive Vidnerne offentligt forhørte, enten for Parlamentet eller for een af Landets Retter. Dette har fra Begyndelsen af været Ministernes Hensigt, og de have kun andraget paa en hemmelig Committee, for, dersom Parlamentet skulle finde at der ikke vare tilstrækkelige Grunde til at anlægge Sag imod Dronningen, at da Sagen kunde forblive en Hemmelighed. Jmidlertid kan dog dette Anliggende blive meget kritisk for Ministerne, og Grev Grey sagde om den i Overhuset, at de ikke kunne gaae fremad i denne Sag uden Fare, eller trække sig tilbage uden Skam. Hans Forslag til at ophæve den hemmelige Committee blev imidlertid forkastet med 102 mod 47 Stemmer, efterat Grev Liverpool havde giendrevet ham i en vidløftig Tale. – General Sir R. Fergusen anmeldte samme Dag, at han den næste Torsdag vil forlange en nærmere Oplysning om den Commission, som var afsendt til Mayland for at samle Beviser mod Dronningen, men den 29de erklærede han, at han vilde endnu opsætte sin Proposition i 8 Dage; da der vare, som han sagde, indtrufne nogle særdeles Omstændigheder (heraf vil man slutte sig til, at dernu atter finde hemmelige Underhandlinger Sted imellem de høie Personer.) – Parlamentets øvrige Forhandlinger have ikke i denne Tid været af nogen særdeles Vigtighed. - Uagtet alt det meget Hr. Brougham har at bestille som Dronningens Advocat, finder han dog Tid til andre Forhandlinger, og den 28de Junii har han gjort en fortreffelig Motion i Underhuset om de Fattiges Opdragelse. Flere Motioner som ere bragte paa Bane ere blevne udsatte til den næste Session. Lord Russel forelagde i samme Møde nogle Papirer i Anledning af Aftrædelsen af Parga og med Hensyn til Sir Thomas Maitlands Administration; om hvilken han paastod, at han udøvede en større Magt paa de Joniske Øer, end Kongen af England besidder i sit Land. Hr. Marwell giorde Forslag til at der skulde foranstaltes en Undersøgelse om Bomuldsvævernes Nød; men paa de gjorte Modbemærkninger tog han sit Forslag tilbage. – J Underhusets Møde den 30te Juni blev der forhandlet om de Landeveie, som føre til Hovedstaden; Hr. Gilbert sagde, at de indtage et Rum af 130000 Acres og koste Landet næsten 3 Millioner Pund Sterling aarlig at vedligeholde. Lord Castlereagh indbragte samme Aften et Budskab fra Kongen; hvori Hs. Majestæt anbefaler Underhuset at treffe saadanne Jndretninger for hans Brødre og Søstre, at deres Jndkomster blive regulerede paa den samme Fod, hvorpaa de stode under Kong Georg den 3dies LivsOm Budget som er den vigtigste af alle Gienstænde er endnu bleven meget lidet forhandlet i Parlamentet. Af den offentlige bekiendtgjorte Forklaring over Statens Jndtægter og Udgivter er det mærkeligt nok at erfare, at disse sidste ere forøgede i alle Poster, især i Henseende til Landmagten og Søemagten; thi i 1819 udgjorde de til Statsbestyrelsen fastsatte Udgifter 18438, 448 Pd. Sterling, men for 1820 ere de bestemte til 19,313,300 Pund Sterling. Den ufunderede Gield beløber sig endnu til 30 1/2 Million Pund Sterling Da Dronningen den 24de Juni modtog Underhusets Deputation var hun klædt i en kostbart broderet Kiole af sort Atlas og havde paa Hovedet en Guirlande af Laubær med Smaragder, hvorpaa var anbragt en kostbar Flæder=Pynt. En af Talerne i Parlamentet sagde om hende: hun skyer ingen Fare, thi hun veed af ingen Synd. – Da hun den 28de Juni kjørte ud, blev hendes Vogn trukket af Folket, hun formaaede ikke at forhindre det. Derimod kom hun ikke om Aftenen i Operahuset uagtet det var anmeldt; Lady Hamilton underrettede Theatrets Eiere ved en billet om at Hs. Majestæt ikke kunde komme; man mener, at Aarsagen var, at just den grønne Pung blev samme Dag aabnet.